Bucureşti, 21 feb /Agerpres/ - Preşedintele Klaus Iohannis va adresa luni, în plenul Parlamentului, un mesaj pe teme de politică internă.



Şeful statului a transmis marţi o scrisoare preşedinţilor celor două Camere ale Parlamentului, Călin Popescu-Tăriceanu şi Valeriu Zgonea, în care a cerut să adreseze Parlamentului un mesaj pe 22 februarie, iar conducerea Legislativului a aprobat solicitarea.



"S-a decis ca luni după-amiază, la ora 16,00, conform solicitării preşedintelui, să organizăm o sesiune comună a celor două Camere. Preşedintele Iohannis doreşte să se adreseze Parlamentului", a declarat miercuri preşedintele Senatului, Călin Popescu-Tăriceanu.



El a spus că temele care vor fi abordate sunt de politică internă, "cele menţionate în scrisoarea preşedintelui".



Este primul mesaj care va fi adresat de preşedintele Klaus Iohannis în acest an.



Şeful statului s-a adresat de cinci ori Parlamentului de la câştigarea alegerilor. AGERPRES/(AS - autor: Dana Piciu, editor: Georgiana Tănăsescu)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.